
	Møtedato:
	4.9.2024

	Møtetid:
	kl. 18:30

	Møtested:
	Reindalen kapell




Tilstede: 
Tone Edwards, Håkon Ryvoll, Tine-Marlen Kvalsvik Fredriksen, Morten Fredrik Hagen, Stein Emil Iden, Truls Nilsen, Daniel Thomas Edwards, Birgit Noreng (menighetspedagog).

Meldt forfall:



Orienteringssaker

Trosopplæring i BTT ved menighetspedagog
Birgit orienterte om planen for høst 2024. Det vil bli et tettere samarbeid mellom Birgit og prestene på konfirmanter. Konfirmanter vil blant annet delta på noen av legoklubb-aktivitetene, og det vil bli arrangert lysmesse for store og små.
Det legges opp til 10 legoklubb-kvelder i menigheten. 5 i Vangsvik og 5 på Stonglandet.

Tranøy kirkes jubileum
Truls orienterte om arbeidet til jubileumskomiteen så langt. De to store utfordringene er å få på plass økonomi og en sikker og lovlig skyssordning med båt. Menighetsrådet kom med flere innspill som komiteen tar med seg i det videre arbeidet.

Bispevisitas i BTT 26.-29. august 2025
Det er god tid til å forberede visitasen. Det blir en egen sak i første menighetsrådsmøte i 2025 med prosten til stede.


Saker

Revidert årsbudsjett 2024 

Saksfremstilling
Bispedømmet har redusert trosopplæringstilskuddet fra 2023 til 2024 så mye at midlene derifra dekker bare lønn til menighetspedagog. Utgifter til annen drift av trosopplæringen må dekkes av menigheten.
I forslag til revidert budsjett for 2024 er utgiftene til trosopplæring kraftig redusert. De utgiftene som gjenstår, foreslås dekkes av bundet fond til menigheten (barn og ungdom) med 7000 kr. Pr 1.1.2024 er det 26089 kr på fondet barn og ungdom.
I oppsettet av budsjettet: Det aller meste av utgifter er lagt inn i prosjektregnskap i fellesrådet, og det er beregnet overføring av midler fra menigheten for å dekke dette (markert med grønn skrift i budsjettet).

Forslag til vedtak
Forslag til revidert budsjett for 2024 vedtas.

Møtebehandling
Det blir for lite midler til å gi et tilfredsstillende tilbud til ungene. Bevertning foreslås økt med 3000 kr til 4000 kr.
Vedtak
Revidert årsbudsjett vedtas med endringer som kom frem i møtet: Bevertning økes til 4000 kr. Det dekkes inn med å ta 3000 kr fra bundet fond Barn og unge. Totalt brukes det dermed 10000 kr fra dette fondet i 2024.


Økonomirapport pr 28.8.24

Saksfremstilling
Regnskapet pr 28.8.24 viser totalt sett et merforbruk på 10669 kr. 
Ofringer til egen menighet og til annen virksomhet er lavere enn budsjettert.
Det er brukt mer enn budsjettert på inventar under trosopplæring. Ellers er det brukt lite i forhold til opprinnelig budsjett både på trosopplæring og til konfirmanter.

Forslag til vedtak
Økonomirapport pr 28.8.24 tas til orientering.

Møtebehandling
Det ble bestemt at legoklubb i Vangsvik foregår i Annastua ut 2024. Menighetsforvalter sender søknad til fellesrådet om å få dekket denne utgiften fra dem.

Vedtak
Økonomirapport pr 28.8.24 tas til orientering.

